पटियाली। तहसील क्षेत्र के ग्राम रमपुरा में विशाल दंगल का आयोजन किया गया जिसमें क्षेत्रीय तथा बाहर से आये पहलवालनो ने अपने-अपने दंाव पेच दिखाकर लोगो को तालियां बजाने पर मजबूर कर दिया। दंगल का शुभारंभ दिल्ली से आये पूर्व विधायक कमल सिंह चैहान ने पहलवानों का हाथ मिलवाकर किया उन्होने पहलवानों का परिचय करते हुये कहा कि कि जीत-हार खेल के दो पहलू है जिस प्रकार से जीत हमें उत्साह से भर देती है उसी तरह हार हमको और भी अधिक प्रयास करने की प्रेरणा देती है। दंगल में पहली कुश्ती अलीगढ के नन्ना व सिकंदरपुरवैश्य के अवनीश पहलवान के बीच हुई जिसमें करीब 10मिनट तक दोनों पहलवानों ने जोर आजमाइश की अंत में नन्ना ने अवनीश को चित्त कर बाजी अपने हक में की। दूसरी कुश्ती तरसी के विश्नू व शेरपुरा के अनूप के बीच हुई जिसमें विश्नू ने बाजी मारी। तीसरी कुश्ती आसिफ सहावर व सैमरा के राजेश के बीच हुई जिसमें 15मिनट के बाद रैफरी ने राजेश को विजयी घोषित किया लेकिन मौजूद भीड ने विरोध किया और अंत में दंगल कमेटी ने रैफरी के फैसले को ही अंतिम रूप दिया। आखिरी कुश्ती सैमरा के सुरेश और सिकंदरपुर के जुगेंद्र के बीच हुई जिसमें करीब 20मिनट तक दांव-पेच चलने के बाद सुरेश ने बाजी मारी और दंगल कमेटी ने सुरेश को इनाम के साथ साथ सेला भी देकर सम्मानित किया। इस दौरान सुरेश बाली, राकेश सिंह, अजीत सिंह चैहान, पंकज किशोर चैहान, संदीप चैहान, सतेंद्र सिंह, सत्यपाल चैहान, बदन सिंह आदि लोग मौजूद रहे।